cyanic-selkie/wikianc huggingface dataset:
מני יצחקי
מסמך יצחקי
ביוני 2016 נחשף בתקשורת "מסמך יצחקי". המסמך, שהוכן בשנת 2014, איגד חומרים על חשדות לעבירות של כ-40 חברי כנסת מכל סיעות הכנסת ובוצע ביוזמת יצחקי, ללא ידיעת המפכ"ל או היועץ המשפטי לממשלה.
תוכנית איקרוס
תוכנית איקרוס (באנגלית: The Icarus Agenda) הוא ספר שיצא לאור בשנת 1988, מאת סופר המתח האמריקאי רוברט לדלום. הספר מהווה במידת מה המשך לספרו של לדלום משנת 1977 "מסמכי צ'נסלור", בכך שברקע העלילה פועלת אגודת סתרים בעלת נוכחות יהודית מובהקת בשם "אינוור בראס".
הספר יצא לאור בעברית באותה שנה, בהוצאת שלגי, בתרגומו של אליעזר כרמי.
עלילת הספר
איבן קנדריק הוא חבר קונגרס אמריקאי מאזור הבחירה התשיעי של מחוז קולורדו. כקבלן בניין לשעבר במזרח התיכון, הוא מנהל יחסים קרובים עם סולטן עומאן. הוא חוזר לעומאן תחת מסווה כאשר שגרירות ארצות הברית במאסקט בירת עומאן נופלת קרבן לפיגוע מיקוח של מחבלים פלסטינים.
קנדריק שניהל בעבר תאגיד בנייה גדול באזור, שחוסל ב"תאונה" שבה נהרגו כל חברי התאגיד עם נשותיהם וילדיהם, רק קנדריק וחברו עמנואל "מני" ויינגראס, אדריכל בעל שם עולמי, ואישיות אקסצנטרית שנרמז כי היה פעיל או בעל קשרים במוסד הישראלי, שרדו את הפיצוץ. ויינגראס העלה השערה לפיה אדם שכינה את עצמו "המהדי" עמד מאחורי האירוע כחלק ממאבק שליטה רחב שלו במזרח התיכון, במסגרתו ניצל קבוצות טרור מונעות אידיאלים מוסלמיים או רגשות קיפוח, כדי לסלק את בעלי העניין המערביים מהמרחב, ולשלוט בעצמו על כלכלות וממשלות במזרח התיכון.
בעקבות אירועי עומאן, הוא מסומן כמועמד עתידי לנשיאות ארצות הברית בידי אגודת סתרים בשם "אינוור בראס", קבוצת בעלי השפעה בוושינגטון ששמה לה למטרה להשפיע על איוש המשרות הבכירות בממשל ארצות הברית, כדי להבטיח את קיומה הליברלי; קבוצה זו התפרקה בעבר בעקבות פרשיית הספר "מסמכי צ'נסלור" אז כמעט חשף עיתונאי את מעורבותה של האגודה בחיסולו של אדגר הובר. (אגודת הסתרים אינוור באס מוזכרת גם במותחן "קרן בנקרופט" (2006) שכתב לדלום ויצא לאור לאחר מותו).
איש הצללים של האגודה יוזם סדרת מהלכים להבאת קנדריק לאור הזרקורים ולהיכרות רחבה של הציבור האמריקאי. במסגרת מהלכים אלו, דורך קנדריק על עצביה החשופים של אגודת סתרים אחרת, המונעת בידי תעשיית הנשק וסוחרי נשק המוכרים נשק אמריקאי לקבוצות טרור וארגונים פרה-מיליטריים ברחבי העולם השלישי ובמזרח התיכון.
הספר מסתיים בהדחת סגן נשיא ארצות הברית שאנשי לשכתו היו מעורבים בהתארגנות סוחרי הנשק, ומינויו של קנדריק לשמש בתפקיד זה.
בתרבות
בסרט כשהארי פגש את סאלי..., קורא הארי ברנס בספר זה בסצנה שבה סאלי מספרת לו בטלפון שהחבר-לשעבר שלה מתחתן.
הפיגועים באיסטנבול (דצמבר 2016)
ב-10 בדצמבר 2016 התרחשו באיסטנבול שבטורקיה שני פיגועים, הראשון פיגוע מכונית תופת והשני פיגוע התאבדות, ברובע בשיקטש שבעיר. כתוצאה מהפיגועים נרצחו 45 בני אדם ונפצעו 155. כ-37 מהנרצחים היו שוטרים, 8 היו אזרחים.
רקע
במהלך 2016 חוותה טורקיה מספר פיגועי טרור שבוצעו על ידי ארגון המדינה האיסלאמית ומחתרות כורדיות. הקטלני שבפיגועים היה הפיגוע בגזיאנטפ שהתרחש בחודש אוגוסט, בו נרצחו 51 בני אדם. הפיגוע הקטלני ביותר שבוצע באיסטנבול שהיה הפיגוע בנמל התעופה איסטנבול אטאטורק, בו נרצחו 45 בני אדם.
הפיגועים
הפיצוץ השני התרחש כ-45 שניות לאחר הפיצוץ הראשון, כשמחבל מתאבד פוצץ עצמו בפארק מקה הסמוך לאצטדיון. הפיצוץ לווה בירי מצד המשטרה המקומית. כתוצאה מפיצוץ זה נרצחו ארבעה שוטרים ואזרח.
האחריות לפיגוע
אף ארגון לא לקח אחריות על הפיגועים. סגן ראש הממשלה הטורקי, נומאן קורטולמוש, אמר כי הסימנים מצביעים על כך שמפלגת הפועלים של כורדיסטן אחראית על המתקפה.
אחרית דבר
הרשות לרגולציית השידור בטורקיה הטילה איסור שידור זמני על פרטי הפיגוע למעט מידע המובא באופן רשמי. שישה תובעים הופקדו מידית לחקירת התקיפה. 13 אנשים נעצרו בשעות שלאחר התקיפה בחשד למעורבות בה. מספר דרכים בעיר נסגרו לתנועה לאחר המתקפה.
היום שלמחרת הפיגועים הוכרז בטורקיה כיום אבל לאומי, וגם הרפובליקה הטורקית של צפון קפריסין הצטרפה להחלטה זו.
MOP
MOP (ראשי תיבות של: Massive Ordnance Penetrator), או בתיוג המקצועי GBU-57A/B, היא פצצת פיצוח בונקרים חכמה, עצומת ממדים, המיוצרת על ידי בואינג עבור חיל האוויר האמריקאי. משקלה מעל 13.5 טון ואורכה 6.2 מטרים וקוטרה 80 סנטימטרים. ייעודה העיקרי הוא חדירת ביצורים כבדים. היא מסוגלת לחדור לבונקרים תת-קרקעיים לעומק של עד 60 מטרים. משקל הפצצות הקודמות מסדרה זו GBU-28 ו-GBU-37 הוא כ-2.27 טון.
מיס תבל 1958
התחרות הונחתה על ידי ביירון פאלמה, 36 מתמודדות לקחו בה חלק.
בתחרות זו זכתה נציגה קולומביה שזוהי השתתפותה הראשונה של המדינה בתחרות, בנוסף ביצעו את הופעת הבכורה שלהם בתחרות המדינות פולין וסורינאם.
מלכת היופי הישראלית מרים הדר קיבלה את התואר "הנואמת הטובה ביותר.
צבי אבינר ופני
צבי אבינר ופני (Vapni) (נולד בשנת 1963 בפתח תקווה) הוא סופר ודיפלומט ישראלי. החל מ-8 ביולי 2021, מכהן כיועצו המדיני הבכיר של נשיא המדינה, יצחק הרצוג.
קורות חייו
ופני הוא צאצא של שלמה זלמן צורף ויואל משה סלומון מאבות היישוב ופורצי החומות בירושלים. אביו, משה ופני היה מנהל בית הספר מורשת משה ברמת גן ונהרג במלחמת ששת הימים. בית הספר קרוי מאז על שמו.
למד היסטוריה של עם ישראל והיסטוריה כללית באוניברסיטה העברית בירושלים. הוא בעל תואר מוסמך בהיסטוריה כללית ובוגר מחזור 2020 של קרן וקסנר.
ב-8 ביולי 2021 החל כהונתו כיועץ המדיני הבכיר לנשיא מדינת ישראל יצחק הרצוג.
במהלך השנים פרסם סיפורים קצרים בכתבי עת שונים ובהם "קשת החדשה", "שבו" ו"מסמרים".
בשנת 2010 ראה אור ספרו הראשון, "אמרי שאת זוכרת", קובץ סיפורים קצרים בהוצאת אבן חושן.
ספרו השני, הרומן "כל שאר התביעות מוגזמות", התפרסם בפברואר 2013 בהוצאת בבל.
צבי גרוש ואב לשניים. בת דודתו היא רואת החשבון איריס שטרק.
ויקטוריה המילטון
ויקטוריה המילטון (באנגלית: Victoria Hamilton; נולדה ב-5 באפריל 1971) היא שחקנית אנגלייה ידועה מהופעותיה על הבמה ועל מסכי הטלוויזיה.
ביוגרפיה
המילטון נולדה בשם ויקטוריה שארפ בווימבלדון שבלונדון, וגדלה בגודלמינג שבמחוז סארי. היא למדה באקדמיה למוזיקה ולאמנויות הדרמה של לונדון.
המילטון ידועה מתפקידיה בדרמות תקופתיות. היא הופיעה בתפקיד רובי פראט בסדרת הדרמה "הדרך לקנדלפורד" של BBC1. תפקידים נוספים היו כגברת פורסטר בסדרה זוכת האמי "גאווה ודעה קדומה" משנת 1995, ובתפקיד מריה ברטרם בסרט הקולנוע "מנספילד פארק" מ-1999. ב-2001 גילמה את דמותה של המלכה ויקטוריה בסרט הטלוויזיה "ויקטוריה ואלברט" בהפקה של ה-BBC, וכיכבה לצידו של ג'ונתן פירת'.
היא שיחקה בתפקיד אורח בפרק "גן המוות" בסדרת המתח "רציחות במידסומר" בתפקיד הילרי אינקפן-תומאס, כבת בלתי חוקית ומדוכאת. ב-2013 גילמה את פגי בסדרת הטלוויזיה "שרידים".
המילטון הייתה חברה בלהקת התיאטרון של פיטר הול, בלהקה השייקספירית המלכותית ובתיאטרון הלאומי. כמו כן הופיעה בווסט אנד ובברודוויי. ב-1995 השתתפה במחזה "אלוף הבונים" מאת איבסן, בבימויו של הול ובכיכובם של אלן בייטס וג'מה ג'ונס.
חיים אישיים
המילטון נשואה לשחקן מארק בייזלי (Mark Bazeley) ולהם בן אחד.
מילינדה פנהא
המילינדה פַּנהָא (בפאלי: Milindapañhā, השאלות של מילינדה) הוא כתב קדוש בודהיסטי המתוארך לתחילת המאה הראשונה לפני הספירה, המילינדה פנהא נכללת בגרסה הבורמזית של הקאנון הפאלי של זרם הטהרוואדה, כחלק מספר קהודקה ניקאיה (Khuddaka Nikaya), אולם היא לא מופיעה בקאנון הפאלי של הזרמים המרכזים בתאילנד ובסרי לנקה. גרסה מקוצרת של הכתב, התקבלה בזרם מהאיאנה.
הטקסט מכיל שאלות ששאל מלך באקטריה מנאנדר הראשון (בפאלי: מילינדה), את הנזיר נאגאסאנה (Nāgasena).
היסטוריה
החלק הראשון בטקסט, נכתב בין המאה ה-2 למאה ה-1 לפנה"ס. מקובל שכל הטקסט נכתב במקור בשפת סנסקריט. עם זאת, מלבד הכתבים שמקורם בסרי לנקה ושכתובים בשפת הפאלי, לא ידוע על עותקים נוספים.
התאוריה המקובלת על החוקרים, שכתיבת הטקסט נעשתה על ידי מספר אנשים, עם תוספות שנוספו עם השנים. עובדה התומכת בתאוריה זו, שהגרסאות הסיניות לטקסט, קצרות יותר באופן משמעותי.
כתב היד העתיק ביותר הכתוב בפאלי, הועתק בשנת 1495 לספירה. העתקה התבססה על חלקים חשובים מכתב היד, וחלקים משמעותיים אבדו, הטקסט השלם עבר מפה לפה. הספר אושר על ידי המועצות הבודהיסטיות החמישית והשישית.
אימון במנח תלוי
אימון במנח תלוי (באנגלית: Suspension training) היא שיטת אימון כוח באמצעות רצועה התלויה על עצם כלשהו.
השיטה פותחה על ידי רנדי הטריק, בוגר יחידת הקומנדו הימי האמריקאי, אריות הים, אשר חיפש דרך לשמור על כושר גופני מחוץ לחדר כושר. בעקבות כך פיתח את רצועת ה-TRX (Total-Body Resistance Exercise - אימון התנגדות לכל הגוף) ותרגילים העובדים על כלל שרירי הגוף. הרצועה נקשרת לעצם כלשהו (עץ, עמוד וכדומה) והמתאמן מפעיל כוח כנגדה. אורך הרצועה הוא 2.5 מטרים, היא מתפצלת לשניים ומשקלה 810 גרם.
עבודת המתאמן היא כנגד משקל גופו ובעת האימון פועלים מספר שרירים בו זמנית. התרגילים נעשים במטרה לפתח כוח, שיווי משקל ויציבות בו זמנית. בשל הפעלה של מספר קבוצות שרירים בו זמנית, מאפשרת הרצועה שרפה רבה של קלוריות תוך עיצוב וחיטוב הגוף, בזמן קצר יחסית. עבודת המתאמן היא בעיקר על שרירי הליבה (שרירי בטן, גב ורצפת אגן).
ברודאייקר סיטי
התוכנית
התוכנית הייתה אנטיתיזה לערים קיימות והציגה את המודל החדש לעיר הפרברית על פי חזונו של פרנק לויד רייט. התוכנית הייתה הצהרה תכנונית סוציו-פוליטית על פי הסכמה בה כל משפחה בארצות הברית מקבלת 4 דונם מאדמות המדינה ועליהם היא מקימה תא משפחתי. התוכנית התבססה על מערכת תנועה בעזרת מכוניות כאשר הולכי הרגל הולכים רק בתוך השטח של 4 הדונם.
גד אורון
גד אורון (נולד ב-13 באוקטובר 1949 בקיבוץ ניר-עם) הוא מפיק ישראלי, המנכ"ל והבעלים של חברת "גד אורון הפקות". נחשב לחלוץ בתחום הפקות-העל בישראל.
ביוגרפיה
את הקריירה המוזיקלית פתח אורון עם שירותו הצבאי בלהקת פיקוד דרום, כששימש גם כמפקד הלהקה במשך שנתיים עד לשחרורו מצה"ל. בין היתר שירת כחבר בצוות הבוחנים ללהקות הצבאיות מטעם קצין חינוך ראשי. עוד בתקופת שירותו, חבר אורון, במסגרת התוכנית "מעוז א' א'", למתי כספי וליעקב נוי, איתם הקים את שלישיית "לא אכפת להם"; בין הלהיטים של הלהקה נמנים "אני מת", "אני אצבוט לך", "יאוש פגש יאוש", "שתי ציפורים" ו"שלוש רגליים".
בשנת 1971 שיחק בסרט חסמבה ונערי ההפקר בדמותו של דני הנרדם.
ניסיון בימתי נוסף רכש אורון במסגרת הסיור הבינלאומי "מישראל באהבה" בארצות הברית, בקנדה, באוסטרליה ובמדינות המזרח הרחוק. כן השתתף בשנת 1973 בתוכנית "כה לח"י" של מרכז ההסברה.
ב-1973 שימש כמנהל הפקות בתיאטרון העממי א. דשא פשנל. התמחה בניהול מגוון תחומי אמנויות הבמה, כולל תיאטרון, בידור, מוזיקה, מחזות זמר שהופקו בלעדית או בשיתוף תיאטראות רפרטואריים, באולמות התיאטרון ובמופעים בישראל. ב-1977 הפך למנהל משותף ומפיק ראשי בתיאטרון העממי א. דשא פשנל, תפקיד בו שימש עד 1983, עת יצא לדרך עצמאית. בין השאר היה המפיק של להקת "גזוז" ומופע השירוויזיון.
ב-1982 יזם אורון את מתקן החומה באתר המופעים בגני יהושע פארק הירקון, אתר שמאוחר יותר התפרסם בכינוי "מוֹפַעפַּארְק", והוא שימש כמנהל האתר וכמפיק ראשי של המופעים הגדולים שנערכו בפארק הירקון. בתקופה זו רכש ניסיון מעשי בקידום מופעים עתירי קהל תחת כיפת השמיים.
ב-1985 הקים אורון את חברת "גד אורון הפקות בע"מ", חברת הפקות המפיקה בישראל ומחוצה לה.
בשנות ה-80 וה-90 עסק בארגון הפקות של אמנים בינלאומיים שהופיעו בישראל, דוגמת הופעותיהם של לאונרד כהן, דייר סטרייטס, ג'ו קוקר, FAME, בריאן אדמס, ריי צ'ארלס, הפריטנדרס, חוליו איגלסיאס, אירוסמית' ובוב דילן, וכן בהפקות מחול שונות. במהלך שנות ה-80 וה-90 שימש אורון בין היתר כמנהל ומפיק של סיבובי ההופעות של שלמה ארצי וחוה אלברשטיין.
בין האירועים עתירי הקהל הבולטים אותם הפיק אורון בישראל, נמנים שתי מיסות של האפיפיור - מיסת האפיפיור יוחנן פאולוס ה-2 באתר כורזים ומיסת האפיפיור בנדיקטוס ה-16 בהר הקפיצה נצרת; טקסי פרס התיאטרון הישראלי בשנים 1997-2003; טקסי פתיחה של המכביה - מהמכביה ה-16 עד ה-19; אירוע חנוכת גשר המיתרים בירושלים; הפקת הפתיח האמנותי של אירוויזיון 1999 שהתקיים בישראל; ו"לובשים שלום" - תצוגת אופנה בינלאומית באמפיתיאטרון קיסריה.
בין הפסטיבלים הבולטים שאורון תכנן והפיק ניתן למנות את "פסטיבל עכו" בשנים 1996 – 1999, "פסטיבל ערד" בשנים 1999–2000, "צלילים בים האדום" - פסטיבל מוזיקה קלאסית באילת, "פסטיבל תפן" ו"פסטיבל המדע" בירושלים.
לאחר תקופה קצרה בה זנח את ניהול ההפקות של אמנים בינלאומיים, חזר לעסוק בכך ב-2009, ומאז הפיק בישראל את ההופעות של: לאונרד כהן, אלטון ג'ון, מטאליקה, בוב דילן, פול סיימון, רוד סטיוארט, ג'סטין ביבר, רובים ושושנים, טום ג'ונס, הארלם גלובטרוטרס, ג'רי סיינפלד, הפריטנדרס, שארל אזנבור, אנדרה ריו ועוד.
חיים אישיים
אורון נשוי ואב לשניים.
בריק (אלקטרוניקה)
בריק (באנגלית: Brick) הוא כינוי למכשיר אלקטרוני, כמו סמארטפון, קונסולת משחקים, ראוטר או טאבלט, שבעקבות הגדרות שגויות, קושחה פגומה או חומרה פגומה, לא מסוגל יותר לפעול.
סיבות ומניעה
בדרך כלל, בריק הוא תוצאה של ניסיון כושל לעדכן את (קושחת) המכשיר. מכשירים רבים הם בעלי תהליך עדכון, שאסור שיופרע במהלכו. אם העדכון מופרע על ידי הפסקת חשמל, התערבות אנושית, או כל סיבה אחרת, הקושחה הקיימת עלולה להיות מוחלפת בקושחה חלקית ולא שמישה.
סיבות נוספות שיכולות לגרום לבריק: הסיכון של פגיעה בקושחה ניתן למזעור על ידי נקיטת כל אמצעי הזהירות האפשריים כנגד הפרעות, כגון מקור מתח יציב, זמן מספק, סגירת תוכניות שרצות ברקע, וכו'. מכשירים מסוימים כוללים שני עותקים של קושחה - אחת פעילה ואחת שמאוחסנת ב-ROM או בזיכרון בלתי נדיף שניתן לכתיבה, שבמצב רגיל, לא ניתן לגישה ולא ניתן להפעיל תהליך שיכול להשחית אותו. במקרה הצורך או במקרה של תקלה, ניתן להחליף את הקושחה הפגומה בהעתק תקין והמכשיר יחזור לפעול. מכשירים אחרים בעלי "בוטלודר" (Boot loader) מינימלי, שמופעל בדרך כלל על ידי הפעלת מתג או ג'אמפר, שאמנם לא מסוגל להפעיל את המכשיר בצורה נורמלית, אבל מסוגל לטעון מחדש את הקושחה הראשית (שביכולתה להפעיל את המכשיר כרגיל ובמלואו).
תיקון (Unbrick)
חלק מהמכשירים, שנכנסו למצב בריק בגלל שהתוכן של הזיכרון הבלתי נדיף שלהם לא נכון, ניתנים לתיקון (Unbrick) באמצעות חומרה נפרדת (כמו לוח debug (ניפוי שגיאות)), שביכולתו לגשת לזיכרון באופן ישיר.
הדבר דומה לתהליך של טעינת קושחה למכשיר חדש, כאשר הזיכרון עדיין ריק. תהליך כזה קורה מדי פעם במהלך בדיקות קושחה ופיתוח מוצר.
עבור חלק מהמכשירים, פותחו ותוכננו קושחות וחומרות (לרוב מסובכות), בעלות סיכויים גבוהים לשרוד את הבריק ולעבור תיקון.
אין שיטה כללית לתיקון בריק - כל מכשיר הוא שונה. יש גם תוכנות שנוצרו על יד משתמשים, כדי להפעילן על מכשירים עם בריק או בריק חלקי ולגרום להם לחזור לפעול. דוגמאות לכך, הן התוכנה BootMii, שנוצרה על ידי Wiibrew, ומשמשת כדי לתקן בריק חלקי של נינטנדו Wii, או ClockworkMod, שנמצא על חלק גדול ממכשירי האנדרואיד.
מערכות
בעיקרון, כל מכשיר בעל קושחה שניתנת לצריבה חוזרת, או בעל הגדרות מסוימות חשובות, המאוחסנות בתוך זיכרון הבזק, או EEPROM, יכול לקבל בריק. מכשירים רבים (לא כולם) בעלי מערכת עדכון קושחה על ידי המשתמש הם בעלי הגנה נגד בריק. מכשירים שנועדו לעדכון אך ורק על ידי טכנאי רשמי, בדרך כלל, לא מוגנים.
בין המכשירים הידועים בקבלת בריק: מחשבים ישנים (מחשבים מודרניים, בדרך כלל בעלי BIOS כפול, או כל צורה אחרת של הגנה), מגוון טלפונים סלולרים, קונסולות משחק ניידות כמו PSP ו- נינטנדו DS, קונסולות משחק כמו Nintendo Wii, Xbox 360 ו-PlayStation 3, הרבה מכשירי SCSI, חלק מהראוטרים וכוננים קשיחים.
האטיי (נפה)
נפת האטיי (בטורקית: Hatay ili) היא הנפה הדרומית ביותר מבין נפות טורקיה. היא ממוקמת כמעט כולה מחוץ לאנטוליה, לאורך החוף המזרחי של הים הלבנטיני. הנפה גובלת בסוריה מדרום וממזרח, ומצפון בנפות אדנה ואוסמניה. הנפה היא חלק ממישור צ'וקורובה, ובירתה המנהלית של הנפה היא אנטקיה.
הריבונות על הנפה נותרה שנויה במחלוקת בין טורקיה לסוריה השכנה, שטוענת כי לנפה היה רוב ערבי דמוגרפי, והופרדה ממנה כנגד הוראות המנדט הצרפתי על סוריה בשנים שלאחר כיבוש סוריה על ידי צרפת לאחר מלחמת העולם הראשונה. למרות שהמחלוקת על האטיי בין שתי המדינות נותרה בדרך כלל שלווה, סוריה מעולם לא ויתרה רשמית על תביעותיה כלפיה ועדיין מציגה אותה בגבולה במפות רשמיות.
במהלך מלחמת האזרחים בסוריה, הנפה חוותה זרם של פליטים. לפי נתונים רשמיים, נכון ל-21 באפריל 2016 שכנו במחוז 408,000 פליטים סורים.
רעידת האדמה שאריעה בשנת 2023 הובילה להרס רב במחוז ולמותם של למעלה מ-7,000 איש. שדה התעופה האטיי, שפעל בנפה, נפגע קשות ונסגר לפעילות.
GendBuntu
המיזם
מיזם GendBuntu החל כאשר מיקרוסופט הפסיקה לשווק את חלונות XP, והמעבר לחלונות ויסטה או גרסה מאוחרת יותר של חלונות, היה בלתי נמנע במשרדים ממשלתיים. הדבר היה עלול להוביל להוצאות משמעותיות לז'נדרמריה, ובעקבות כך הוחלט על המיזם. אחד מהמטרות המרכזיות של GendBuntu היו להפוך את הז'נדרמריה לעצמאית מתוכנה שאינה חופשית ובכך לחסוך בעלויות.
בסביבות 90 אחוזים מ-10,000 המחשבים שרוכשת מדי שנה הז'נדרמריה, נקנים ללא מערכת הפעלה מותקנת, והמחלקה הטכנית של הז'נדרמריה מתקינה עליהם את GendBuntu. יעד מרכזי היה להתקין ב-75,000 מחשבים קיימים את GendBuntu עד סוף שנת 2014, מועד בו הסתיימה התמיכה עבור חלונות XP. על 35,000 מחשבים שולחניים וניידים הותקנה GendBuntu, החל מנובמבר 2011.
עונת 1989/1990 בגביע אירופה לאלופות בכדורסל
המשחק הראשון התקיים ב-28 בספטמבר 1989 ותחרות הסתיימה ב-6 באפריל 1989. בתחרות השתתפו 27 קבוצות. בתחילת התחרות התקיימו משחקים בשיטת הנוקאאוט בהם נקבעו 8 עולות לבית הגמר. בבית הגמר התקיימו שני סיבובים. הקבוצות החזקות עלו לטורניר בשיטת פיינל פור התקיים בסרגוסה.
התחרות הסתיימה בניצחון של יוגופלסטיקה, בפעם השנייה ברציפות ובפעם השנייה בתולדות המועדון.
מהלך התחרות
בשלבים המוקדמים נקבעו 8 עולות לבית הגמר.
פיינל פור
טוני קוקוץ' מיוגופלסטיקה נבחר לכדוסלן המצטיין של הפיינל פור.
ישראל בתחרות
מכבי תל אביב העפילה ישירות לשלב השני של המוקדמות והיא ניצחה את קלוסטנבורג האוסטרית 103:84 ו-86-62. את בית הגמר היא סיימה במקום השישי ולא עלתה לפיינל פור.
מרגרט
{{פירושונים|
ראו גם
}}
ארצ'יבלד
{{פירושונים|
ראו גם
}}
מותק, הילד התנפח
מותק, הילד התנפח (באנגלית: Honey, I Blew Up the Kid) הוא סרט קולנוע מסוגת הקומדיה של חברת וולט דיסני, בבימויו של רנדל קלאיסר משנת 1992, המשלב אלמנטים של מדע פופולרי.
עלילת הסרט
כשנתיים לאחר מאורעות הסרט הקודם, "מותק, הילדים התכווצו", ויין סלינסקי (ריק מוראניס) עובד כממציא ומשתתף בצוות הבונה מכונה שמכווצת ומגדילה עצמים באופן משמעותי ביותר (אדם שכווץ בה יכול לרכב על נמלה, או תפוח יכול לגדול בה לגודל של מכונית). ד"ר צ'ארלס הנדריקסון, ראש צוות פיתוח המכונה, מתחרה בוויין סלינסקי ושואף להדיחו ממעבדות סטרלינג בתמיכת חבר המנהלים של החברה, אך היו"ר סטרלינג תומך בסלינסקי ומסרב לפטרו.
המשפחה עוברת דירה למקום חדש בנבאדה, שם נתקל ניק הבן הצעיר בבעיות חברתיות, עקב המצאותיו הבולטות של אביו. הבת הבכורה איימי טסה לאוניברסיטה והאם דיאן מצטרפת אליה, ומשאירה לוויין הוראות כיצד להסתדר בהיעדרותה. ויין לא מצליח יותר מידי בתפקידו זה, ועושה נזקים במטבח כאשר התינוק אדם בן השנתיים חופשי לטייל ברחבי הבית ולעשות נזקים.
לאחר מכן מחליט ויין לקחת את ניק ואדם למעבדת סטרלינג ולנסות לשפר את הניסוי, הוא מגלה שתחתית בירה יכולה להיות פתרון לבעיות בהם נכשל עד כה הצוות, הוא נוטל את השפן האהוב של התינוק ומכוון אליו את הכוונת, אדם התינוק לא מרוצה מכך וניגש לקחת את השפן ממקום הניסוי כשוויין וניק אינם שמים לב, אדם סופג את אנרגיית הניסוי שמשתבש בעקבות קצר חשמלי ועד שהם עוצרים את קצר החשמל התינוק חוזר למקומו, והם חוזרים לביתם שם מזמין ויין את השמרטפית להגיע למספר שעות.
ויין מניח את אדם על כיסא האוכל עם השפן, מדליק את המיקרוגל והולך לומר לניק שהם יוצאים לבדם לסרט. בינתיים נוצר קשר אלקטרומגנטי בין אדם התינוק למיקרוגל – קשר שמגדיל את אדם לגודל של 2.5 מטר וגורם לכלבלב המבוהל לקרוא לוויין וניק. אלה נבהלים ונמלטים מהמטבח עד שהם מעזים לחזור ומגלים את אדם עושה נזקים ברחבי הבית. ויין מחליט לקחת את אדם למעבדה ושם לכווץ אותו חזרה, הוא מחפש את אדם והם נוסעים למעבדה שם נתקל ויין בד"ר הנדריקסון האומר לו שכל הניסוי נמחק בגללו, ואומר לוויין שאין זה ענינו מתי ישוחזר הפרויקט משום שהוא מפוטר ממנו.
ויין ניק ואדם חוזרים לביתם ומגלים את אימם שוויתרה על הטיסה, ויין נמלט מהחנייה עם המכונית אך מחליט לחזור ביודעו שהדבר הטוב הוא לספר, כאשר דיאן האמא רואה את אדם היא מתעלפת וויין נזעק לטפל בה בעוד ניק מנסה למנוע מאדם להזיק לבית, ניסיון שנכשל מתחילתו. השכנים מתחילים להתאסף סביב הבית עקב הצעקות וקולות הניפוץ הנשמעים מתוכו ודיאן מרגיעה אותם, לבסוף מצליח ויין להרדים את אדם בתוך לולו הגדול באמצעות השפן האהוב עליו.
ויין ודיאן יוצאים למחסני המעבדה להביא את הארגז של ויין שם נמצאת המכונה ולהקטין בה את אדם, באותו זמן מגיעה השמרטפית המתגלה כמנדי חברת כיתתו של ניק, ניק מונע ממנה להיכנס אך בעקבות השכר המובטח לה היא מתעקשת להיכנס, אדם מגיע לדלת וכאשר מנדי רואה אותו היא נופלת לידיו של ניק המכניס אותה לביתו וקושר אותה על מנת שלא תצעק ותגלה לשכנים מה אירע לאדם, ניק מדליק את הטלוויזיה ואדם צופה בה, ניק הולך לדבר עם מנדי ולהרגיעה ובאותו זמן נוצר קשר אלקטרומגנטי בין אדם לטלוויזיה ומגדיל אותו לגודל של 4 מטרים לעומת ה-2.5 הקודמים, ניק ומנדי מגיעים למקום בעקבות הרעשים ומגלים שאדם גדל ושבר את הקיר ויצא.
אדם הולך לשכנים והורס את המסיבה המתקיימת אצלם ויוצא לסיבוב הרסני בעיר, ד"ר הנדריקסון מגיע למקום על מנת לחקור את ויין אודות התינוק והארנב שנראו במצלמות המעבדה בשעת הקצר, ורואה את אדם ולידו ניק ומנדי, המשטרה מגיעה ומעלה את אדם למשאית ואת ניק ומנדי למכונית המשטרה.
ויין ודיאן מגיעים למקום ומגלים את מה שארע, היו"ר סטרלינג מגיע למקום לאחר שנקרא על ידי ד"ר הנדריקסון שם הוא מחליט לפטר את הנדריקסון ולעבוד עם ויין סלינסקי, הנדריקסון הזועם מגייס את תמיכתם של חבר ההנהלה של המעבדות ויוצא לטפל באדם בעצמו באמצעות ירי חץ הרדמה ממסוק, ויין ודיאן יוצאים בעקבות המשאית שבה אדם ושומעים ממפקד המשטרה שאדם גדל לגובה מעל 20 מטרים והניח את ניק ומנדי בכיסו, ושאדם גודל כתוצאה מאלקטרומגנטיות ונגיעה באורות המושכים אותו אליהם. הם מצליחים לעצור אותו בדרך ללאס וגאס אך הניסיונות להעמידו במקום על מנת להקטינו נכשלים והוא ממשיך ללאס וגאס בליווי המשטרה.
הילד מגיע ללאס וגאס כאשר מועלה רעיון לקחת מכונית למכירת גלידה ולמשוך באמצעותה את התינוק אל מחוץ לעיר, אדם נופל על הכביש עקב הסתבכות שרוך הנעל שלו וניק ומנדי קופצים אל תוך מכונית אך אדם שהתרומם לוקח אותה ומתחיל לשחק בה להנאתו, עד שלבסוף הוא מניח אותה על דמות הקאובוי שבמרכז הקזינו, המכונית נופלת וברגע האחרון תופס אותה אדם ומניחה בכיסו, מכונית הגלידה מגיעה ועל פי הוראות המשטרה מכבים מרכזי הקזינו את החשמל על מנת לפתות את הילד ללכת בעקבות הגלידה, הם מגיעים אל קצה העיר שם התינוק רואה קזינו שלא התעדכן על המתרחש ואורותיו דלוקים, לצד הקזינו עומדת גיטרה גבוהה המוארת בחזקה, ואדם מנתק אותה ממקומה ומנסה לנגן בה, המסוק ובו ד"ר הנדריקסון מגיע והנדריקסון יורה שני חצי הרדמה על אדם, אחד מפספס אותו והשני פוגע בגיטרה והיא צונחת למטה. הוא מכוון את הרובה בשלישית ואז נתפס המסוק בידי דיאן שהוגדלה בידי ויין על מנת לתפוס את אדם, מאחר שהבינו שאדם מצפה לראות את אמו גדולה ממנו.
דיאן מניחה את המסוק על הקרקע ואדם מחבק אותה ומסתובב לכיוון אביו, ויין מקטין את שניהם לגודלם הרגיל, ולאחר תום ההתרגשות הם נזכרים בניק ומנדי שבלי לשים לב הוקטנו לגודל מזערי כאשר דיאן ואדם הוקטנו, סצנת הסיום מראה את מנדי וניק המוקטנים מתחברים, וויין מכין את המכונה להגדלתם.
ביקורות
הסרט קיבל ציון של 41% באתר Rotten Tomatoes.
יורם מטמור
יורם מטמור (Yoram Matmor; 3 ביוני 1925 – 1 ביוני 1975) היה מחזאי וסופר ישראלי.
ביוגרפיה
מטמור נולד ברומניה בשם הנס שטרנהיים ועלה לארץ בגיל 14. במלחמת העולם השנייה התנדב לצי הבריטי, ולאחר מכן שירת ב"הגנה". למד באוניברסיטה העברית. לאחר מלחמת העצמאות החל בכתיבת מערכונים ללהקות הצבאיות (להקת הנח"ל, להקת פיקוד המרכז). ב-1953 הופיע לראשונה בתפקיד קטן במחזה "הדגן הוא ירוק" בתיאטרון האהל. בהמשך כתב מחזות עבור הפקותיהן של להקת פיטר פריי, התיאטרון הקאמרי, החמאם, תיאטרון סמבטיון, תיאטרון גיורא גודיק, ואף כתב לשחקן היחיד שמעון ישראלי. בנוסף לכתיבת מחזות כתב מספר ספרים, בהם "המלחמה הערבית-ישראלית" (1948).
נישא בשנת 1958 לקטי לבית רודר דוגמנית ונערת זוהר בת 19, ילידת טרנסילבניה. קטי יצאה לפריז בגיל 17 ועברה שם הכשרה מקצועית בבית האופנה "דיור". אמה החזיקה בתל אביב את בוטיק האופנה "גבי". לבני הזוג נולדו שני בנים. לאחר הנישואים פתחה רעייתו בוטיק בתל אביב, שעם הזמן צבר חובות. רעייתו עזבה את הארץ ביוני 1963 לארצות הברית, בהריון עם בנה השני, שם הצטרפה לאמה. מאוחר יותר עברה ללונדון ובני הזוג התגרשו. שם נישאה מחדש ליצרן טקסטיל יהודי-בריטי. מטמור נותר בישראל והצליח לכסות את מרבית חובותיה של רעייתו.
בשנים 1967–1971 חי בלונדון, שם כתב ופרסם את הרומן "המכשיר" באנגלית (בארצות הברית הופיע בשם "מי? אני??"). המחזמר שכתב לחיי הסוסים שיוציאו את עם ישראל מהבוץ, על פי סיפור מימי ההעפלה מאת אהרן חטר-ישי הועלה בתיאטרון גיורא גודיק ב-1970. מטמור יצא לגרמניה ב-1975, לרגל פרסום תרגום ספרו שם והמשיך ללונדון לפגוש את ילדיו. משם יצא לבקתת דייגים בפורטוגל, שהייתה שייכת לרעייתו לשעבר. גופתו נמצאה ליד האמבטיה, כשלושה ימים לאחר מותו. קרוב לוודאי שנפטר מהתקף לב. הוא נקבר בבית הקברות היהודי בליסבון, כיוון שלא ניתן היה להעביר את גופתו לישראל.
דמות שאינה שחקן
במשחקי תפקידים ובמשחקי וידאו, דמות שאינה שחקן (באנגלית: Non-player character, ראשי תיבות: NPC) היא כל דמות הקיימת במשחק, שאינה נשלטת על ידי שחקן אנושי. במשחקי וידאו, לרוב ל-NPC יש בינה מלאכותית. לדמויות אלו מספר תפקידים כמו הנחיית דמויות השחקן, אתגור ושימוש כאויב או יריב, מוכרי ציוד וחברים לצוות ועוד תפקידים רבים.
יורם מטמור
כתביו
מחזות:
מערכונים:
דמות שאינה שחקן
במשחקי תפקידים
במשחקי תפקידים (לא ממוחשבים) הדמויות משוחקות על ידי שליט המבוך (שה"מ). שליט המבוך ישתמש בדמות שאינה שחקן (דב"ש) בשביל שישמש כתוכן ההרפתקאה, כלומר, כל האינטראקציה של הדמויות שאינן עם איתני הטבע היא עם דב"ש. נהוג להבדיל בין אויב פראי של הדמויות, לדוגמה, מפלצת שתתקוף את השחקנים, ובין דמות תבונית שאיתה יש להם אינטראקציה, לדוגמה, דמות מורה דרך, או אפילו אויבים איתם יש לדמויות אינטראקציה כמו שודד הנותן לדמויות את האפשרות לשלם כופר או להילחם. בעצם ההבדל בין דב"ש למפלצת הוא שהאינטראקציה עם אויב היא רק להילחם, בעוד שדב"ש נותן לשחקן יותר דרכים לקיים איתו אינטראקציה, ולא כולן כוללות אלימות או לחימה.
יורם מטמור
כתביו
רומן:
תרגום:
דמות שאינה שחקן
במשחקי וידאו
בדומה למשחקי תפקידים, NPC היא כל דמות במשחק שהשחקן יוצר איתה קשר נוסף מלבד קרב. במשחקי וידאו דפוס הפעולה של הדמות מוכתב בתכנות המשחק, ולכן אפשרויות הפעולה של הדמות הוא מצומצם יותר מאשר במשחק תפקידים לא ממוחשב. בנוסף ישנן דמויות במשחקי וידאו שתפקידם הוא ליצור אווירה, לדוגמה אזרחי עיר שותקים ששם בשביל ליצור אווירה של עיר הומת אדם, והם אינם משפיעים על המשחק.
ככינוי גנאי
באינטרנט, NPC משמש לעיתים קרובות כעלבון כלפי אנשים מסוימים שאינם מסוגלים לגבש מחשבות או דעות משלהם, או שהם מתנהגים כ"שוחים עם הזרם" וחסרי יכולת החלטה. הביטוי מופיע גם כמם אינטרנטי בדמות הקריקטורה "ווג'אק" המופיעה עם פנים אפורות, אף מחודד והבעת פנים ריקה וחסרת רגש.
OnePlus Two
OnePlus Two הוא טלפון חכם המיוצר ומשווק על ידי חברת OnePlus. המכשיר הוכרז ב-28 ביולי 2015.
זהו מכשיר הדגל לשנת 2016 ומכשיר הדגל השני של החברה.
חומרה, תוכנה ועיצוב
המכשיר מגיע בשתי גרסאות עיקריות: גרסת ה-16GB עם 3GB זיכרון RAM, וגרסת ה-64GB עם 4GB RAM. גודל מסך המכשיר הוא 5.5 אינץ' ברזולוציית 1920X1080 (רזולוציית HD מלאה), בצפיפות פיקסלים של 401 ppi.
המכשיר כולל את ערכת השבבים סנאפדרגון 810 בגרסה 2.1, שלפי החברה מונעת את בעיית ההתחממות הקיימת בשבב הסנאפדרגון 810 הרגיל, הכוללת מעבד מתומן ליבות במהירות 1.8 ג'יגה הרץ. המכשיר כולל מצלמה אחורית ברזולוציית 13 מגה פיקסל, הכוללת פלאש LED כפול ומיקוד לייזר, היכולה לצלם ברזולציית 4K. המצלמה הקדמית היא ברזולוציית 5 מגה פיקסל.
המכשיר כולל גרסה מותאמת אישית של רום ה-OxygenOS, הכולל את מערכת ההפעלה אנדרואיד בגרסת 5.1.1 (Lollipop). למכשיר יש קורא טביעות אצבע, שלפי טענת החברה מהיר אף יותר מזה שבמכשירי האייפון. המכשיר הוא אחד המכשירים הראשונים בעולם עם מחבר USB Type-C (אם כי ללא תמיכה בתקן 3.1 שהוכרז יחד עם המחבר החדש), שעיקרו אפשרות הכנסת כבל הטעינה משני הצדדים.
סוללת המכשיר היא בנפח 3300 מיליאמפר.
רקס טילרסון
רקס ויין טילרסון (באנגלית: Rex Wayne Tillerson; נולד ב-23 במרץ 1952) הוא איש עסקים ודיפלומט אמריקאי. כיהן כמזכיר המדינה של ארצות הברית בממשלו של הנשיא דונלד טראמפ. לפני כן, כיהן כיושב ראש, נשיא ומנכ"ל חברת אקסון מוביל בשנים 2006–2016.
ביוגרפיה
טילרסון נולד בוויצ'יטה פולס שבטקסס. אביו היה בכיר בצופי אמריקה והמשפחה עברה בעקבותיו לוורנון שבטקסס, לסטילווטר שבאוקלהומה ולהאנטסוויל בטקסס בה סיים טילרסון את לימודי התיכון ב-1970. ב-1975 סיים תואר ראשון בהנדסה אזרחית באוניברסיטת טקסס באוסטין.
קריירה עסקית
לאחר לימודיו הצטרף לחברת אקסון, ב-1977 מונה לאחראי על מספר מתקני קידוח בסמוך לטיילר שבטקסס.
ב-1989 מונה למנהל החטיבה באקסון ארצות הברית האחראית להפקת נפט וגז טבעי בטקסס, אוקלהומה, ארקנסו וקנזס. ב-1992 מונה ליועץ לענייני תפוקה בחברה. ב-1995 מונה לנשיא אקסון תימן ונשיא חברת הבת של אקסון בתאילנד. ב-1998 מונה לסגן נשיא אקסון ונצ'רס ולנשיא אקסון נפטגז, האחראית לפעילויות אקסון ברוסיה בהם בים הכספי ובסחלין. ב-1999 מונה לסגן נשיא חברת הפיתוח של אקסון מוביל וב-2001 לסגן נשיא בכיר באקסון מוביל. במרץ 2004 מונה לנשיא וחבר מועצת המנהלים של החברה. בינואר 2006 מונה ליושב ראש ומנכ"ל אקסון מוביל. ב-2009 הוביל את רכישת חברת XTO Energy תמורת כ-36 מיליארד דולר, העסקה הגדולה ביותר בתולדות החברה מאז האיחוד של אקסול ומוביל.
קריירה ועמדות פוליטיות
בתחום הפוליטי מזוהה טילרסון עם המפלגה הרפובליקנית, הוא תמך בקמפיין הבחירות לנשיאות של ג'ורג' ווקר בוש, של מיט רומני ושל ג'ב בוש, ובקמפיין של פול ראיין ושל מיץ' מקונל לקונגרס.
טילרסון תומך בהסרת החוק המונע ייצוא נפט וגז טבעי נוזלי מארצות הברית. בנושא ההתחממות הגלובלית ציין כי הוא לא רואה דרך מעשית להפחתת פליטות הפחמן דו-חמצני בלי לפגוע בצמיחה הכלכלית ובאיכות החיים, וכי אין טעם להציל את כדור הארץ אם האנושות תסבול מכך. הוא ציין כי בני האדם יסתגלו לשינויים באקלים, כפי שהסתגלו בעבר לשינויים.
קשריו עם רוסיה
לאחר שהוחלט למנותו למזכיר המדינה מתח ביקורת על רוסיה וציין כי הוא תומך בסנקציות נגדה עקב הסיפוח הלא-חוקי של חצי האי קרים.
מזכיר המדינה של ארצות הברית
ב-13 בדצמבר 2016 הכריז הנשיא הנבחר של ארצות הברית דונלד טראמפ כי בכוונתו למנות את טילרסון למזכיר המדינה של ארצות הברית. הסנאט אישר את מינויו ב-1 בפברואר 2017 (ברוב של 56 תומכים מול 43 מתנגדים) והוא נכנס לתפקידו באותו היום.
ב -15 בפברואר 2017, טילרסון יצא למסע הראשון שלו לחו"ל כמזכיר המדינה, לבון, על מנת להיפגש עם שרי החוץ של ה-G20.בבון, טילרסון נפגש עם שר החוץ הרוסי סרגיי לברוב, שר החוץ הבריטי בוריס ג'ונסון, וכן עמיתיו מאיטליה, טורקיה, סעודיה, עומאן ואיחוד האמירויות הערביות. טילרסון דחק ברוסיה לסגת ממזרח אוקראינה, וציין כי "ארצות הברית תשקול לעבוד עם רוסיה כאשר נוכל למצוא תחומים של שיתוף פעולה מעשי שיועיל לאזרחים האמריקאים. היכן שלא נראה עין בעין, ארצות הברית תעמוד על האינטרסים והערכים של אמריקה ובעלות בריתה, כאשר אנו מחפשים אחר מחנה משותף חדש, אנו מצפים מרוסיה לכבד את מחויבותה להסכמי מינסק ולפעול נגד הסלמת האלימות באוקראינה ". טילרסון גם אישר מחדש את מחויבותה של ארצות הברית להגן על קוריאה הדרומית ויפן.
במרץ 2017, טילרסון עשה את המסע הראשון שלו לאסיה, כשנסע ליפן, קוריאה הדרומית והרפובליקה העממית של סין. טילרסון אמר בביקורו כי המאמצים הדיפלומטיים ב-20 השנים האחרונות לעצור את הפיתוח הגרעיני של קוריאה הצפונית "נכשלו". טילרסון הצהיר גם כי ייתכן כי ארצות הברית תצטרך לנקוט בפעולות מנע, באמירתו "בהחלט, אנחנו לא רוצים שהדברים יגיעו לסכסוך צבאי... אבל ברור שאם קוריאה הצפונית תנקוט בפעולות המאיימות על הכוחות הדרום קוריאניים או על הכוחות שלנו, אז זה ייתקל בתגובה הולמת, אם הם מעלים את האיום של תוכנית הנשק שלהם לרמה שאנחנו מאמינים שדורשת פעולה, האופציה הזאת מונחת על השולחן".
באפריל 2017, טילרסון ביקר ברוסיה ונפגש עם שר החוץ סרגיי לברוב והנשיא ולדימיר פוטין. בביקורו טילרסון הזהיר את רוסיה מהסיכון של תמיכתה בנשיא בשאר אל-אסד.
ביוני 2017 הוציא טילרסון את מיאנמר, עיראק ואפגניסטן מרשימת המדינות המעסיקות ילדים חיילים בדו"ח הסחר בבני אדם לאותה השנה.
יחסיו עם הנשיא טראמפ ופיטוריו
באוקטובר 2017 הופיעו דיווחים בחדשות על היחלשות היחסים בין טילרסון לבין הנשיא דונלד טראמפ. על פי דיווחי חדשות, בפגישה שהתקיימה ב-20 ביולי באותה השנה, הציע טראמפ לעלות פי עשרה את הארסנל הגרעיני של ארצות הברית, שעלותו טריליונים וייקח שנים רבות. לאחר מכן, היו דיווחים גם כי בפגישה זו טילרסון כינה את טראמפ "אידיוט".
לדברי הבית הלבן, טראמפ התקשר לטילרסון ב-9 במרץ 2018 ואמר לו שהוא יוחלף. טילרסון קטע ביקור באפריקה וחזר לארצות הברית ב-12 במרץ. ב-13 במרץ הכריז טראמפ באמצעות ציוץ בטוויטר על פיטור מזכיר המדינה טילרסון. דוברו של טילרסון, סטיב גולדשטיין (תת מזכיר המדינה לדיפלומטיה ציבורית), צוטט על ידי וושינגטון פוסט כי טילרסון לא ידע את סיבת פיטוריו ידי טראמפ ורק נודע לו על הדחתו כאשר הוא קרא את הציוץ של טראמפ המודיע כי הוא פוטר. הערכות הן כי טילרסון פוטר מתפקידו על רקע מחלוקות רבות עם הנשיא טראמפ, ובראשן בעניין השיחות עם קוריאה הצפונית, אשר תוכננו למאי 2018, להן התנגד מזכיר המדינה טילרסון.
משפחה
טילרסון נשוי בשנית לרנדה. הוא אב לזוג תאומים מרעייתו הראשונה, ולבן מרעייתו השנייה, וכן אב חורג לבנה מנישואיה הקודמים של רנדה. מתגורר באירווינג שבטקסס.
ז'וטה הרטמן
ז'וּטָה הרטמן (בפולנית: Ziuta Hartman; י"ג בתשרי תרפ"ג, 5 באוקטובר 1922 – ב' בסיוון תשע"ה, 20 במאי 2015) הייתה לוחמת הארגון הצבאי היהודי (אצ"י) במרד גטו ורשה, וממנחילות מורשת השואה בישראל.
קורות חיים
ז'וטה הרטמן לבית רוטנברג נולדה בעיר קיילצה שבפולין.
בתקופת מלחמת העולם השנייה
כיבוש פולין על ידי גרמניה הנאצית החל ב-1 בספטמבר 1939. הרטמן חייתה עם משפחתה בקיילצה עד שנת 1941.
הרטמן ומשפחתה נצטוו על ידי השלטונות הנאצים לעבור לגטו, יחד עם כל בני הקהילה היהודית בקיילצה. היא נתפסה מחוץ לגטו של קיילצה ללא הטלאי הצהוב, בעת שחיפשה מזון לבני משפחתה, והצליחה למלט עצמה. תחילה לגטו ראדום. ואחר כך הגיעה אל קרובי משפחתה בגטו ורשה.
גיוסה ותפקידיה באצ"י
ביולי 1942 החלו הגרמנים ביישום תוכניתם להשמדת הגטו על ידי מבצע, שכונה "האקציה הגדולה", של משלוחים מזורזים של אלפי יהודים ברכבות מטען למחנה ההשמדה בטרבלינקה. במהלך "האקציה הגדולה" פגשה הרטמן באקראי את בן עירה אברהם רודאל, חבר אצ"י. אחיו ליאון היה ממפקדי אצ"י הבכירים, והוא גייס אותה לארגון בפיקודו של פאוול פרנקל. אברהם אמר להרטמן: "למה לך לעבוד ב'טבנס' [מפעל לטקסטיל ולפרוות שהוקם בתחום הגטו לייצור מדים עבור הצבא הגרמני בהנהלתו של אזרח גרמני, אשר העסיק את יהודי הגטו בתנאים מחפירים], בואי אלינו [לאצ"י] תהיה לך עבודה אצלנו. מה שיהיה אתנו יהיה אתך". רוב חברי אצ"י הגיעו משורות תנועת הנוער בית"ר, והיו חברי תאי האצ"ל והתנועה הרוויזיוניסטית. אולם בשורותיו היו גם חברים רבים מתנועות אחרות, או יהודים שאינם חברי מפלגה. הרטמן הייתה אחת מהם.
במרד גטו ורשה
הרטמן מלאה באצ"י תפקיד של קשרית, והשתתפה בהברחת תרופות, מכתבים, נשק ואמצעי לחימה באמצעות שני דליים, אשר בתחתיתם היו החומרים המוברחים, ועליהם המוני דגים קטנים, אשר הפיצו סירחון ומנעו מהנאצים לשאול שאלות נוספות לגבי תכולתם של הדליים. היא קישרה את הגטו המוקף בחומה עם ורשה. הרטמן השתתפה במבצעים רבים של רכישת נשק והברחתו לגטו. בהדרגה נקלטה בקרב חברי אצ"י והייתה לאחת מהם. היא ערכה ביקורים בעמדות אצ"י, והכירה כל אחת מהן, ואת החברים ששהו בהן לצורך הצטיידות ואימונים. בין השאר, שהתה באחת מדירות אצ"י ברחוב נאלבקי 34. "בדירה זו התקיימו אימונים צבאיים בקבוצות בנות חמישה-עשר עד עשרים איש. כאן גם היו נאספים לפעמים עד שישים איש. אך כל זה בתקופה יותר מאוחרת".
ביולי 1942 מצאה הרטמן בדירה זו לוחמים בודדים שברשותם נשק. היא העידה שהחברים נהגו לצאת ולקנות נשק ב"אוסטבנהוף" (בגרמנית: "Ostbahnhof"), תחנת הרכבת המזרחית של ורשה, מידי פולנים וגם מידי גרמנים. היא ביקרה במטה הראשי של אצ"י בכיכר מוראנובסקה 7–9, שם למדה מקרוב על הפעילות הרוחשת לקראת המרד בגטו ורשה. לדבריה: "דיברו החבר'ה ביניהם, שארגונם כבר מונה כחמש מאות לוחמים מאורגנים".
סמוך לפרוץ המרד, ערב חג הפסח תש"ג 1943, שהתה הרטמן עם כשלושים צעירים באחד הבונקרים של אצ"י. היא הופתעה לראות אותם לבושים במדי הצבא הגרמני, כדי להסוות את פעולתם. מטרתם של חברי אצ"י הייתה להשמיד את הטנקים הגרמניים, ולהטיל בלבול בקרב הכוחות הגרמנים. עם פרוץ המרד בגטו ורשה, לחמה הרטמן באזור ה"מברשתנים", בו גם שכן מפעל "טבנס" של התעשיין הגרמני ולטר טבנס. ביום השלישי למערכה, 21 באפריל 1943, שהתה בבונקר ברחוב שביטוירסקה 38, וטיפלה בפצועים מהתקפת הגרמנים.
במחנות הריכוז וההשמדה
לאחר דיכוי המרד, במחצית מאי 1943, הסתתרו היא וחבריה בבונקרים. חלק מהם היו מגיחים מפעם בפעם בלילות, כדי להביא מזון ונשק, ולהתנקש במשמרות, שסיירו בלילה בחורבות הגטו. הבונקר בו שהתה נתגלה על ידי הגרמנים. הם פוצצו אותו ורבים מהמסתתרים בו נהרגו. השורדים נשלחו אל מחנה הריכוז וההשמדה מיידאנק. התנאים ששררו בו היו קשים ואכזריים. במיידאנק קיבלה הרטמן עונש של 25 מלקות משום שלא עמדה, לדעת החייל גרמני שארגן מסדר, כפי שצריך היה לעמוד. "ספרתי רק 17 והתעלפתי" – סיפרה הרטמן. באחד הימים נשלחה על ידי הגרמנים אל מחנה העבודה בסקרז'יסקו-קמיינה (בפולנית: Skarzysko), וממנו עברה בשנת 1944 לעבודת כפייה במפעל נשק במחנה ליפסק (מחנה משנה של בוכנוואלד).
לקראת סוף המלחמה, כאשר הצבא האדום כבר התקרב לגבולות הרייך הגרמני, שלחו הגרמנים את הרטמן ואלפי יהודים אחרים אל גרמניה בצעדות המוות. עשרות אלפים מתו במשך המלחמה בצעדות אלו, אולם היא שרדה גם פרק זה.
לאחר המלחמה
בתום המלחמה חזרה הרטמן לקיילצה, עיר הולדתה, וגילתה שאביה נפטר ב-1943 ברוסיה, ואמה מתה במחנה טרבלינקה. כמו כן, נודע לה שאחיה חי בארץ ישראל. היא עזבה את קיילצה לפני הפוגרום שנערך בעיר, ואת פולין, יחד עם בעלה משה הרטמן, אותו הכירה באחד המחנות. יחד עברו לגרמניה, ובהמשך לצרפת.
במדינת ישראל
הרטמן עלתה עם בעלה ובנה בן השלוש לארץ ישראל בשנת 1952. בן נוסף נולד בישראל. לאחר חבלי קליטה קשים קבעה משפחת הרטמן את ביתה בשכונת תל גיבורים בחולון.
מעטים היו הניצולים משורות אצ"י ששרדו את המרד בגטו ורשה. הרטמן הייתה אחת מהם ועשתה רבות כדי שסיפור גבורתם לא ישכח. היא הופיעה והרצתה בקרב תלמידים, בני נוער וחיילים, וסיפרה על גבורתם של חבריה, צעירים רעבים אבל עם אמונה גדולה, אשר יצאו להגן על כבוד בני עמם – החיים והמתים – ולנקום בגרמנים ובעוזריהם.
ביום הזיכרון לשואה ולגבורה בשנת תשס"ח (2008), שנת השישים להקמת מדינת ישראל, התכבדה ז'וטה הרטמן בהדלקת משואה לזכרם של לוחמי הגטאות במלחמת העולם השנייה.
בשנת 2010 הוענקה לה אזרחות כבוד מעיריית ורשה, אולם היא סירבה לנסוע לשם ולקבל תעודה זו, משום שנדרה, לא לחזור ל"מקום הארור" ההוא לעולם.
ב–2011 הדליקה משואה בעצרת יום הזיכרון לשואה ולגבורה במוזיאון בית לוחמי הגטאות.
הרטמן, שהאריכה חיים מקרב השורדים הספורים של המרד מבין לוחמי האצ"י, היא גיבורת סרטם התיעודי של יובל חיימוביץ'־זוסר וסימון שכטר "ונזכור את כולם?" (2016). זעקתה מאיימת להצית מחדש את אחד הוויכוחים הטעונים והרגישים ביותר שמתנהלים בישראל על זיכרון השואה בישראל, ויכוח, שבמרכזו השאלה מדוע הודר מהזיכרון הלאומי חלקם של לוחמי האצ"י במרד גטו ורשה.
סמיר סמאילגיץ'
קריירת מקצונית
סמיר סמאילגיץ' החל את להתאמן בקבוצת נוער של סרייבו והמשיך לקבוצת בוגרים. במחצית השנייה של עונת 2017/18 הוא חתם במועדון הסלובני גוריצה. תקופה מסוימת הוא שיחק בהשאלה ובשנת 2021 חזר לגוריצה במדיה שיחק בסך הכול 50 משחקים.
עוד במהלך עונת 2022 סמאילגיץ' חתם בקבוצת "נסאף קארצ'י" שמשחקת בליגת העל האוזבקית.
בשנים 2016/17 הוא שיחק מספר פעמים בנבחרת בוסניה לנוער.
עונת 1990/1991 בגביע אירופה לאלופות בכדורסל
עונת 1990/1991 בגביע אירופה לאלופות בכדורסל הייתה העונה ה-34 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-27 בספטמבר 1990 ותחרות הסתיימה ב-18 באפריל 1990. בתחרות השתתפו 27 קבוצות. בתחילת התחרות התקיימו משחקים בשיטת הנוקאאוט בהם נקבעו 8 עולות לבית הגמר. בבית הגמר התקיימו שני סיבובים. הקבוצות החזקות עלו לטורניר בשיטת פיינל פור התקיים בפריז.
התחרות הסתיימה בניצחון של יוגופלסטיקה, בפעם השלישית ברציפות ובפעם השלישית בתולדות המועדון. בכך הקבוצה היוגוסלבית השוותה את ההישג של א.ס.ק. ריגה מסוף שנות ה-50. מאז אף קבוצה לא הצליחה לשחזר הישג זה.
זאת הייתה העונה האחרונה במתוכנת של אלופי המדינה בלבד. החל מהעונה 1991/1992 בתחרות השתתפו סגני אליפויות ארציות לצד האלופים. לאור כך, שם התחרות שונה ל"פיב"א יורוליג".
מהלך התחרות
בשלבים המוקדמים נקבעו 8 עולות לבית הגמר.
פיינל פור
טוני קוקוץ' מיוגופלסטיקה נבחר לכדוסלן המצטיין של הפיינל פור בפעם השנייה ברציפות.
ישראל בתחרות
מכבי תל אביב העפילה ישירות לשלב השני של המוקדמות והיא ניצחה את סקניה סודרטל השוודית 92:77 ו-88-91. את בית הגמר היא סיימה במקום הרביעי ועלתה לפיינל פור. את המשחקים של הפינל פור היא סיימה במקום השלישי.
LncRNA
lncRNA (באנגלית: long non-coding RNA) הן מולקולות רנ"א שאורכן עולה על 200 בסיסים שאינן מקודדות לחלבון השייכות למשפחת ה-ncRNA. גבול זה נקבע שרירותית כדי לשמש להפרדת lncRNA ממולקולות RNA קטנות (כמו microRNA, ו-siRNA) בשיטות הניקוי השונות.
שכיחות מולקולות lncRNA
מחקר שבוצע ב-2007 העלה כי בתאים אנושיים בהשוואה לתעתיקי mRNA היוצרים חלבונים, תעתיקי lncRNA משועתקים ברמה של פי 4 ויותר.
אולם פרויקט מקיף יותר בשם (FANTOM (Functional Annotation of Mammalian cDNA עשה שימוש בטכניקת ריצוף המובילה ליצירת ספריית cDNA זיהה כ-35,000~ תעתיקי lncRNA שבוטאו מכ-10,000~ לוקוסים (אתרים המכילים גן) ועברו מודיפיקציות בדומה לmRNA אך הן חסרות מסגרת קריאה.
כיום מספר זה של מולקולות אלו בתא מוערך כשמרני לאור מחקרים המראים כי מולקולות lncRNA בעלות מודיפקציות אלו מהוות רק כ-40% ממספרם האמיתי.
עם זאת קיים קושי גדול לכמת את מספרן של מולקולות lncRNA בתא או בספריות cDNA כיון שקשה לזהותן על פני תעתיקי mRNA.
למרות ההערכות כי קיימות בתאי יונקים עשרות אלפי תעתיקי lncRNA, קיימת סברה כי לרובן כלל אין פעילות.
זיהוי מולקולות lncRNA
לראשונה זוהו מולקולות lncRNA לאחר ריצוף ספריות cDNA בעכברים, לאחר שהתברר מהשוואה לספריית החלבונים כי רוב התעתיקים כלל אינם יוצרים חלבון. לאור התפתחות שיטות הריצוף התברר כי כמות התעתיקים שאינם מתורגמים לחלבון גדולה פי ארבעה מכמות התעתיקים היוצרים חלבון. מולקולות lncRNA רבות חופפות או ממוקמות בין אזורים המכילים מספר תעתיקים המקודדים לחלבונים או מולקולות ncRNA. מורכבות זו של הגנום קידמה את ההבנה כי הגנום מאורגן בצורה מודולרית כך שאזור מסוים יכול ליצור בשני הגדילים שלו תעתיקים מקודדים ושאינם מקודדים.
תפקיד מולקולות lncRNA
באיקריוטים מולקולות אלו מבקרות מנגנונים רבים בתא הכוללים את פעילות השעתוק על ידי RNA פולימראז II, פעילות פקטורי שעתוק וגיוסם , דחיסות הכרומטין, קישור פקטורי השעתוק לDNA, השתקה של כרומוזום X, מנגנון השחבור , מגנון התרגום, מנגנוני השתקה, הארכת טלומרים והשפעה על אפיגנטיקה, כאשר מתגלות יותר ויותר מולקולות lncRNA המשפיעות על ביטוי הגנים הסמוכים להם או המכילים אותם כאינטרונים.
שינוי מבנה הכרומטין
מולקולות lncRNA מגייסות קומפלקס האחראי על שינוי מידת דחיסות הכרומטין. כך למשל נזק לDNA יוצר סיגנל הגורם לביטוי מולקולות lncRNA באזור הקַדָם (פרומוטור) של הגן cyclin D1 הקשור במחזור התא. מולקולות אלו פועלות יחד לוויסות הפעילות של RNA הקושר חלבון בשם FUS/TLS הפועל בדומה ל(TATA-Binding-Protein (TBP. לאחר מכן TLS מעכב את פעילות האצטיל-טרנספראז של CREB המהווה פקטור שעתוק ובכך מוריד את ביטוי הגן Cyclin D1.
בקרת פעילות פקטורי שעתוק
בעכברים קיים מעצם (אנהנסור) שמור אבולוציונית המכיל lncRNA בשם Evf2 שמגייס פקטור שעתוק בשם DLX2 לאותו אנהנסור כדי לגרום לביטויים של הגנים הסמוכים המקודדים לחלבונים, מנגנון הקיים באנהנסורים נוספים ביונקים.
בקרת פעילות RNA פולימראז II
מולקולות lncRNA עוברות אינטראקציה עם קומפלקס אתחול השעתוק TFIID לצורך השפעה על בחירת הפרומוטור. בסמוך לגן DHFR קיימת מולקולת lncRNA היוצרת קומפלקס עם הפרומוטור שמונע את קישור TFIID. מנגנון זה ככל הנראה נפוץ בבקרת פקומוטור כיוון שקיימים אלפי קומפלקסים דומים בכרומוזומים של איקריוטים.
מולקולות lncRNA שעוברות אינטראקציה עם אלמנטים בזאליים של RNA פולימראז II משועתקות לרוב על ידי RNA פולימראז III כך שמנגנון הבקרה שלהן לא תלוי בשעתוקן על ידי RNA פולימראז II. אלמנט Alu המשועתק בתגובה לשוק חום יכול להיקשר לRNA פולימראז II כדי למנוע את יצירת קומפלקס אתחול השעתוק.
בקרה לאחר שעתוק
מאחר שלמולקולות lncRNA יכולת קשירה הספציפית לרצף, הן יכולות לבקר תהליכי עיבוד של mRNA כמו שחבור, עריכה, הובלה לציטופלזמה, תרגום ודגרדציה. רוב הגנים ביונקים מבטאים תעתיק אנטי-סנס (תעתיק מהגדיל המשלים בדנ"א הדו גדילי) שייתכן ויוצר מולקולות ncRNA המבקרות את הדינמיקה וההתבגרות של הmRNA . בנוסף, הקישור של מולקולת lncRNA יכול לגרום לפירוקה על ידי קומפלקס RISC בדומה למנגנון siRNA.
חשיבות רפואית
חשיבותן הרפואית של מולקולות lncRNA טמונה ביכולות הבקרה המגוונות שלהן, ובמיוחד בכל הקשור בבקרה על גנים ותהליכים הקשורים להתמיינות ולהתפתחות. כך למשל ביטוי לא תקין שלהן עלול לגרום לשינוי הבקרה ולגרום לשינוי בביטוי גן קריטי.
בגן המקודד לחלבון p15 המהווה גן מדכא סרטן קיים תעתיק אנטיסנס (על הגדיל המשלים בDNA הדו גדילי) הגורם לשינוי דחיסות הכרומטין והמתילציה שלו ובכך מבקר את ביטויו של p15. בלוקמיה ביטוי תעתיק הlncRNA גורם לדיכוי ביטוי הגן p15, דבר שייתכן ותורם להתפתחות הגידול.
מחלת האלפא-תלסמיה המאופיינת בפגיעה בשרשרת החלבון גלובין α, נגרמת בשל פגיעה בביטוי הגן HBA2. הגן מושתק כיון שאזור CpG שלו עובר מתילציה הגורמת לדחיסתו כבר בתחילת ההתפתחות, עקב ביטוי מולקולת lncRNA הנמצאת בגדיל המשלים לגן HBA2 בתאי גזע עובריים.
קישורים חיצוניים
LncRNAdb - מאגר ביואינפורמטי של מולקולות lncRNA המתמקד במולקולות בעלות פעילות ביולוגית.
דון בלון
דון בלון (בספרדית: Don Balón; בתרגום חופשי: האדון כדור) היה שבועון ספורט ספרדי ששם דגש על כדורגל ספרדי וכלל-עולמי. המגזין הופץ בחמש יבשות ברחבי העולם.
השבועון נוסד ב-1975 על ידי חוסה מריה קסנובס (José María Casanovas), עיתונאי ספורט ספרדי בולט, ששאף להקים מגזין ספורט בעל שם עולמי. באותה שנה ייסד גם את יומון הספורט Sport, שמתמקד בסיקור קבוצת הכדורגל של ברצלונה. כמו מגזין Sport, גם מערכת המגזין דון בלון נמצאת בברצלונה.
מגזין הדון בלון נכלל, והיה מהמגזינים המייסדים, של אגודת European Sports Media, שמרכזת הוצאות מגזינים אירופאיות בנושא ספורט. באגודה זו חברים גם מגזינים כמו World Soccer, Kicker ו-A Bola.
בכל שנה פרסם המגזין מוספים מיוחדים על ליגת העל הספרדית (לה ליגה) ועל טורנירים אירופיים. מאז 1976 העניק המגזין על בסיס שנתי את פרס דון בלון לכדורגלן הספרדי המצטיין, הכדורגלן הזר המצטיין, המאמן הטוב ביותר, השופט הטוב ביותר ותגלית השנה בלה ליגה.
גיליונות המגזין הפסיקו לצאת לאור בספטמבר 2011, לאור המשבר הכלכלי בספרד ולאור פרשיית כספים שבה הסתבך העורך הראשי של המגזין רוחליו רנחל (Rogelio Rengel), שהובילה למעצרו.
כדורסל באולימפיאדת טוקיו (2020)
תחרויות הכדורסל באולימפיאדת טוקיו (2020) התקיימו בין ה-25 ביולי וה-8 באוגוסט 2021. בתחרויות השתתפו 12 נבחרות גברים ו-12 נבחרות נשים. המשחקים התקיימו בסאיטאמה סופר ארנה.
מבנה הטורניר של הגברים ושל הנשים היה זהה: לאולימפיאדה העפילו 12 נבחרות שחולקו לשלושה בתים, כאשר בשלב הבתים לכל נבחרת היו שלושה משחקים - אחד מול כל אחת מהנבחרות האחרות בבית. בסיום שלב הבתים עלו שתי הנבחרות המובילות בכל בית וכן שתי הנבחרות הטובות מבין הנבחרות שסיימו במקום השלישי ל"שלב הפלייאוף", הנערך בשיטת "". שתי הנבחרות המפסידות בשלב חצי הגמר התמודדו ביניהן על המקום השלישי בטורניר וזכייה במדליית הארד.
נבחרת ארצות הברית זכתה במדליית הזהב בטורניר הגברים וכן בטורניר הנשים.
בולאוואיו
בולאוואיו (באנגלית: Bulawayo) היא עיר במעמד של מחוז בדרום-מערב בזימבבואה. העיר שוכנת בחבל מטבללנד במרחק של 366 קילומטרים דרום-מערבית לבירה הארארה, בגובה 1,358 מטרים מעל פני הים. על פי מפקד האוכלוסין האחרון משנת 2022 התגוררו בעיר 665,952 תושבים והיא העיר השנייה בגודלה בזימבבואה.
היסטוריה
בסביבות שנות ה-40 של המאה ה-19 בני הנדבלה (Ndebele) היגרו מאזור דרום אפריקה של היום לאזור מטבללנד. כשהם הגיעו לשם מלכם מזיליקזי (Mzilikazi), או בנו לובנגולה (Lobengula), הקימו את העיר בשם קובלואוואיו (KoBulawayo) כבירתם החדשה.
ב-1893 החלה מלחמת מטבלה הראשונה, במהלכה כוחות חברת דרום אפריקה הבריטית שמרכזה היה בדרום אפריקה כבשו את קובולאוואיו, הבריחו את הנדבלה צפונה והחריבו את העיר. לאחר המלחמה ססיל רודס, ממנהיגי החברה, הורה להקים את ההתיישבות מחדש תחת השם בולאוואיו. ההתפתחות התעכבה בעקבות מצור שהטילו עליה הנדבלה במלחמת מטבלה השנייה ב-1896. בסופו של דבר הבריטים הצליחו לשחרר את בולאוואיו כעבור מספר חודשים ובהמשך הביסו את הנדבלה סופית.
בולאוואיו חזרה להתפתח כהתיישבות קולוניאלית וב-1897 היא קיבלה מעמד של עיירה. ב-1943 היא קיבלה מעמד של עיר.
כלכלה
בולאוואיו הייתה המרכז התעשייתי של זימבבואה עד שבעשורים האחרונים של המאה ה-20 המחסור בתשתיות ראויות בעיר גרם למעבר של מפעלים רבים להארארה. למרות זאת התעשייה עדיין מהווה חלק חשוב בכלכלה המקומית. ענפים אחרים בכלכלה המקומית כוללים חקלאות וכרייה.
חינוך
בעיר נמצאים מספר מוסדות להשכלה גבוהה, בהם אוניברסיטת המדע והטכנולוגיה של זימבבואה ואוניברסיטת סולוסי.
תחבורה
את העיר משרת נמל התעופה הבינלאומי ג'ושוע מקבוקו נקומו, הקרוי על שם המדינאי הזימבבואי ג'ושוע נקומו.
מרטין אוניל
מרטין יו מייקל אוניל (באנגלית: Martin Hugh Michael O'Neill; נולד ב-1 במרץ 1952) הוא כדורגלן עבר צפון אירי ששיחק בעמדת הקשר, וכיום מאמן כדורגל.
כשחקן, שיחק אוניל במשך רוב הקריירה בקבוצת נוטינגהאם פורסט האנגלית, והיה שותף לזכייתה באליפות אנגליה ובשני גביעי אירופה לאלופות.
כמאמן, הוביל אוניל מספר קבוצות באנגליה וכן את סלטיק הסקוטית, לפני שהחל בקריירה בינלאומית כמאמן נבחרת אירלנד.
קריירת משחק
אוניל אמנם השתלב היטב בקבוצה, ורשם כבר בעונת הבכורה 17 הופעות ליגה ושני שערים, אך קבוצתו לא הצליחה לשרוד בליגה הבכירה. אוניל היה לשחקן מפתח בקבוצה ששיחקה בליגת המשנה. בינואר 1975, לאחר שנתיים וחצי בהן הקבוצה לא הצליחה להיאבק על העלייה, הגיע לקבוצה המאמן בריאן קלאף. אוניל הוסיף להיות שחקן חשוב במערך הקבוצה תחת קלאף, שהעלה את הקבוצה מהמקום השלישי בטבלה חזרה לליגה הבכירה בסיום עונת.
כבר בעונת הבכורה מאז העפילה נוטיגהאם לליגה הבכירה, היא זכתה באליפות הראשונה בתולדותיה. אוניל, שרשם 40 הופעות ליגה ושמונה שערים היה משחקני המפתח של הקבוצה במירוץ לתואר. באותה עונה הוסיפה נוטינגהאם וזכתה גם בגביע הפוטבול ליג לאחר ניצחון בגמר על ליברפול. עונה אחר כך סיימה נוטינגהאם במקום השני בטבלה, אך שמרה על גביע הפוטבול ליג, וזכתה לראשונה בתולדותיה בגביע אירופה לאלופות לאחר ניצחון על מאלמה השוודית. אוניל לא לקח חלק במשחק הגמר בעקבות פציעה ממנה לא הספיק להתאושש בזמן. עונה אחר כך, כשהקבוצה השלימה זכייה שנייה ברציפות בגביע אירופה, פתח אוניל בהרכב קבוצתו בניצחון במשחק הגמר על המבורג. בכך, היה שותף אוניל לשנות השיא בהיסטוריה של הקבוצה, ומשחקניה הבולטים באותה התקופה.